আবাস হিসেবে পছন্দ পাহাড়ি খরস্রোতা স্বচ্ছ পানির নদী। পছন্দ নয় অন্য সব মাছদের মতো যেনতেন খাবার। নদীর পানিতে পাথর-নুড়ির ফাঁকে ফাঁকে ‘পেরিফাইটন’ নামের এক রকমের শ্যাওলা জন্মে। এগুলোই তাদের পছন্দের খাবার। এমন রুচি যে মাছের সে অবশ্যই সাধারণ মাছের তালিকায় পড়ে না। খাবার ও বসবাসের বিশেষ পছন্দ দেখে সহজেই অনুমান করা যায় এরা মাছের মহারাজা। স্বাদে অতুলনীয় এই মহারাজাদের বাংলা নাম ‘মহাশোল’ আর ইংরেজি নাম Mahseer!